laion/Wikipedia-Exotic huggingface dataset:
Eesti Välisinvestorite Nõukogu

Eesti Välisinvestorite Nõukogu (inglise Foreign Investors' Council in Estonia, lühendatult FICE) on Eesti majandusolusid selgitav ja Austria, Taani, Soome, Saksamaa, Hollandi, Norra, Rootsi ja Prantsusmaa välisinvestoritega koostööd tegev grupp.[viide?] FICE nimetab ennast lobitöö tegijaks. FICE eesotsas on Helena Almqvist. Taani-Eesti Kaubanduskoda Briti-Eesti Kaubanduskoda ... http://www.fice.ee/board (vaadatud 14.06.2018) Eesti Välisinvestorite Nõukogu koduleht
Šairi hobune

Šairi hobune on pärit Inglismaalt. Seda tõugu arvestatakse tagasi nende hobusteni, mis William Vallutaja 1066 Inglismaale tõi. Šairi hobune on maailma suurim hobune turjakõrgusega 198 cm ja massiga 1 tonn. Nad on enamasti mustjaskõrvid ja kõrvid, nende otsmikul on valge lai lauk. Tihedakarvalistel jalgadel on sokid ja sukad. Kõige suurem šairi hobune oli Sampson, kelle turjakõrgus nelja-aastaselt 1846 oli 216 cm ja mass poolteist tonni. Sel aastal nimetati ta ümber Mammothiks. Guinnessi rekordite raamatusse pääses šairi hobune Goliath, kelle turjakõrgus oli 198 cm. Goliath suri 2001. aastal. Šairi hobuseid kasutatakse tõuaretuses, et järglased suuremad tuleksid. Ajalooliselt veeti šairi hobustega õlut pruulikodadest kõrtsidesse. Mõned inglise pruulikojad teevad nii tänapäevani.
N. A. Naseer

N. A. Naseer (sündinud 10. juunil 1962 Ernakulami ringkonnas Kerala osariigis Indias) on India loodusfotograaf, looduskaitsja ja publitsist. Ta on enam kui 40 aastat rännanud ja teinud looduspilte Lääne-Ghatidi metsades Lõuna-Indias. Naseer teeb kaastööd India loodusajakirjadele, avaldab loodusfotosid ja looduskaitselisi kirjutisi. Ta harrastab võitluskunste, tai chid ja joogat ning on tegutsenud nende õpetajana. Naseeri emakeel on malajalami keel. Esimene emakeeles ilmunud raamat metsikust loodusest on pärit Naseeri sulest. Lõuna-India kaljuagaam soomuseliste seltsist Looduspilt Hall sireloori strepsiriinseteprimaatide seltsist Madukaela perekonda kuuluv aasia madukael N. A. Naseer profile. web.archive.org N. A. Naseer Facebookis
Kustav Soosild

Kustav Soosild (kuni 8. aprillini 1937 Kustav Stolzen; 21. veebruar / 6. märts 1903 Tallinn – 4. veebruar 1944 Białystok, Białystoki ringkond, okupeeritud Poola) oli eesti poksija. Ta sai Eesti meistrivõistlustel poolraskekaalus (kuni 175 naela ehk 79,4 kg) 2. koha aastatel 1924 ja 1925. Ta osales 1926. aastal poolraskekaalus (kuni 175 naela ehk 79,4 kg) ühe korra Eesti ja Soome maavõistlusel, kus kaotas oma kohtumise ning ühe korra Eesti ja Läti maavõistlusel, kus kaotas samuti oma kohtumise. Ta võitles teises maailmasõjas vabatahtlikuna idarindel. Arvatavasti sai ta rindel haavata ning suri 4. veebruaril 1944 Białystokis, mis tol ajal oli kaugel rinde tagalas. "Poksi maavõistluselt". Eesti Spordileht nr 9, 4. märts 1926. Lk 7 EELK Tallinna Toompea Kaarli koguduse arhiiv. Kaarli koguduse matuseraamat 1936-1954. Leht 188p–189 Leinakuulutus. Eesti Sõna nr 116, 20. mai 1944. Lk 3 Rein Pajur. "Poksi lugu". Tallinn 2009 Kustav Soosilla (Gustav Stolzeni) sporditulemused
Sekretär

Sekretär on asjaajamist (kirjavahetust, telefonikõnesid, külastusi jne) korraldav ametnik või töötaja, protokollija. Sekretäritöö seisneb kogu asjaajamise ja kontorikorralduse tõrgeteta laabumise korraldamises, et juhid ja spetsialistid võiksid tegeleda oma põhitööga. Sekretär on ühenduslüli kontori ja välismaailma vahel. Kohtuistungi sekretär sekretär.ee Kuhu kõik sekretärid jäid, mis neist küll on saanud?, E24, 13. aprill 2013 Tiina Merkuljeva, Hea sekretär kohtleb ka kolleege kui firmale väärtuslikke kliente, Postimees, 16. mai 2006
Mait Pärt

Mait Pärt (sündinud 12. juulil 1946 Raasiku vallas) on eesti insener ja karikaturist. Lõpetas Aruküla koolis seitsmenda klassi, seejärel õppis Ehitus-ja Mehaanikatehnikumis ehitust ja lõpetas kooli 1964. aastal. Teenis aega Tallinna lähistel piirivalvekordonis, seejärel töötas viis aastat Tallinna Sanitaartehniliste Tööde Valitsuses meistri ja töödejuhatajana, siis kolm aastat osakonnajuhatajana. Oli Siseministeeriumi konstrueerimisbüroo insener ning kaks aastat tootmiskoondises Mistra juhtiv konstruktor ning siis aasta Kultuurimälestiste RPI juhtiv insener. 1980. aastal kolis Saaremaale, kus algul töötas Kingissepa rajooni Põllumajandusvalitsuses, hiljem 15 aastat AS Saare Ehitusprojektis vaneminsenerina ja tehnoloogiaosakonna peainsenerina. Seejärel töötas Kuressaare veevärgis klienditeeninduse osakonna juhataja ja juhataja asetäitjana. Tema karikatuure on avaldatud ajalehtedes Harju Elu, Kommunismiehitaja ja Meie Maa. Kokku on trükis avaldatud üle 1000 tema karikatuuri. "Meie Maa 15. juuli 2016 - Mait Pärt paneb elu pilapiltidesse". Originaali arhiivikoopia seisuga 15. juuni 2018. Vaadatud 15. juunil 2018.
BMW M30

BMW M30 on rida-6 SOHC bensiinimootor, mida toodeti aastatel 1968–1994. Oma 28-aastase tootmisperioodi jooksul leidis see kasutamist mitme BMW mudeli juures. Esimesed mudelid, mis kasutasid M30 mootorit, olid E3 2500 ja 2800 sedaanid. Algsed M30 mudelid toodeti töömahuga 2,5–3,0 liitrit, kuid hiljem lisandusid ka suurema töömahuga, kuni 3,4-liitrised mootorid. Esialgu oli mootori kood M06, kuid hiljem 1980ndate keskel nimetati see ümber M30.[viide?] Mootorite hüüdnimedeks said Big Six ja Senior Six, pärast seda kui M20 rida-6 mootoreid hakati tootma, 1970ndate lõpus. Pärast DOHC M50 mootori kasutuselevõttu 1990. aastal hakkas M30 järk-järgult välja surema. Ward's-i hinnangul on M30 üks parimaid mootoreid, mis on toodetud 20. sajandi jooksul". M30 mootoreid hakati tootma 1960. aastate lõpul, kaudselt põhineb see BMW M10 mootoril, mida kasutati esmakordselt "Neue Klasse" BMW 1500-l. Mitmed tehnoloogiad, sealhulgas profiil madaldamine pöörates plokki 30 kraadi kaldu paremale, crossflow plokikaas ja ketiga SOHC on ühised M10 ja M30 vahel. Sarnastustest rääkides võib välja tuua ka malmist ploki, alumiiniumist kaanega ja ka sepistatud väntvõllu. Esimesed kaks mootorit, mis kasutusele võeti, olid 2,8- ja 2,5-liitrine, mõlemad lühikese kolvikäiguga mootorid olid sama silindri läbimõõduga. M30B35LE mootorit, mida nimetatakse ka M90-ks, kasutati aastatel 1979–1982 mitmetel mudelitel. See ühendab mootorispordi BMW M88 DOHC mootori plokk ja M30 mootori SOHC plokikaas. M30 kasutati ka turboülelaaduriga M102 ja M106 mootorite baasmootorina. Alpina B10 Biturbo kasutas M30 modifitseeritud versiooni, kahe turbolaaduri ja sepistatud kolbidega. Mootori võimsus oli 265 kW (355 hj) 6000 p/min juures ja 520 N⋅m 4000 p/min juures ning see tegi sellest autost maailma kiireima sedaani. Viimased 50 M30 plokki saadeti Alpinasse, et kasutada neid viimases 50 B10 Biturbo tootmiseks. M102 toodeti aastatel 1980–1982 ja M102 oli BMW esimene kuuesilindriline turbomootor. M102 võimsus on 188 kW (252 hj) ja seda kasutati E23 7. seeria mudelitel, mis kandsid tähistust 745i. M106 (nimetatakse ka M30B34MAE) asendas eelkäija M102 ja seda toodeti aastatel 1982–1986. "Bmw Engine and Powerplant Identification Codes". www.rtsauto.com. Vaadatud 8.09.2017. "Ward's 10 Best Engines include 2 BMW sixes". www.pacemotors.com.au. Originaali arhiivikoopia seisuga 22.05.2007. Cranswick, Marc (2010). The BMW 5 series and X5: a history of production cars and tuner specials, 1972–2008. Jefferson, NC: McFarland. ISBN 0786443510.
Denel Y3

Denel Y3 on Lõuna-Aafrika Vabariigis kasutatav 40 mm automaatgranaadiheitja.
LAG 40

LAG 40 on Hispaanias alates 1984. aastast toodetav 40 mm automaatgranaadiheitja. Relva valmistab Santa Bárbara Sistemas, mis kuulub USA ettevõttele General Dynamics. Granaadiheitjat kasutavad lisaks hispaanlastele ka Brasiilia ja Colombia merevägi.
Falabella hobune

Falabella on Lõuna-Ameerikas aretatud väiksekasvuline hobusetõug. Falabella turjakõrgus on 63–86 cm ja kaal keskmiselt 70-80 kg. Neid peetakse peamiselt lemmikloomadena või näituste jaoks.
Tigre

Tigre on Hispaanias toodetud vintpüss. Kaliiber: 11x50 mm Tüüp: Kang Pikkus: 955 mm Raua pikkus: 552 mm Tigre vintpüsse toodeti alates 1915. aastast kuni 1930ndateni. Need olid laialdaselt kasutusel Hispaania kodusõjas.
Sandesh Kadur

Sandesh Kadur (sündinud 19. novembril 1976 Bangalore'is Karnataka osariigis Indias) on India loodusfilmilooja ja loodusfotograaf. Tema loodud dokumentaalfilme on näidatud televisioonis, sealhulgas kanalitel National Geographic, BBC, Discovery ja Animal Planet. 2016. aastal võttis ta osa mitmel filmikonkursil auhinnanominatsiooni saanud BBC dokumentaalfilmi "Planet Earth II" loomisest. Kadur on kirjutanud mitu raamatut, sealhulgas 2013. aastal "Himalaya: Mountains of Life". 2008 – fotokonkursi "Environmental photographer of the year" võit kategoorias "Loodusmaailm" (foto paabulindude paarist metsavarjus) 2010 – fotokonkursi "Wildlife Photographer of the Year" äramärkimine kategoorias "One Earth Award" Awards. sandeshkadur.com Environmental photographer of the year 2008. theguardian.com Koduleht
Berens

Berens oli Rostockist pärit Riia literaadi- ja Liivimaa aadlisuguvõsa. Berensi suguvõsaliin algab Hans Berensiga, kes oli XVII sajandil Rostockis õllepruul. Tema poeg Hans Heinrich Berens (1643−1701) siirdus Riiga, kus ta tõusis raehärraks. Tema pojast kaupmees Arend Berensist (1687−1747) sai alguse suguvõsa vanem liin, mis oli alles veel XIX sajandi keskel; sellest harust võrsus mitu Riia raehärrat. Hans Heinrichi teine poeg Gottfried Berens (1691−1725) rajas noorema liini. Viimase pojapoeg kapten Melchior Gottfried Berens (1764−1796) tõsteti Vene aadliku seisusse ja võeti 1795. aastal Liivimaa kubermangu aadliraamatusse; tema järeltulijad immatrikuleeriti 1797. aastal Liivimaa rüütelkonna matriklisse. Suguvõsa aadliliin kustus 1919. aastal. Hans Heinrich Berens (1643−1701), Riia raehärra Georg Berens (1684−1753), Riia raehärra ja bürgermeister Gottfried Berens (1722−1804), Riia raehärra, õuenõunik Carl Berens (1725−1789), Riia Suure Gildi oldermann, filantroop Johann Christoph Berens (1729−1792), Riia raehärra Melchior Gottfried von Berens (1764−1796), kapten, mõisaomanik Carl Gottfried von Berens (1794−1867), rittmeister, kreisisaadik, mõisaomanik Liivimaa läti distrikt: Bērzaune (Schloß Bersohn) (1842−? pandi-, ?−1910 pärusvaldus), Lautere (Lauternsee) (kuni 1856), Lode (Lohdenhof) (1835–1843, pandivaldus), Švarcmuiža (Hagenshof) (XVIII sajandi algus−1792), Zelgauska (Selgowsky) (1792–1849), Vējzaķsala (Vegesacksholm) (XVIII sajandil) Berens, Reinhold. Geschichte der seit hundert und funfzig Jahren in Riga einheimischen Familie Berens aus Rostock. Riga: Gedruckt und in Komission bei Julius Conrad Daniel Müller, 1812 [1]. Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 238. Genealogisches Handbuch der baltischen Ritterschaften. Neue Folge. Bd I. Hamburg: 2011. Lk 11-18. Родословная книга дворянства Московской губернии. Томь первый. Toim. Л. М. Савёлов. Москва: Издание Московскаго Дворянства, 1914. Lk 119−120 [2]. Berens veebisaidil "BBLD - Baltisches biografisches Lexikon digital" Berensi suguvõsa genealoogia saidil gottsleben-genealogie.de
Square Up

Square Up on kolmas minialbum K-pop bändilt BLACKPINK. Albumil on 4 laulu, mille juhtivsingel on "Ddu-Du Ddu-Du" (Korea: 뚜-두 뚜-두). "Ddu-Du Ddu-Du" - 3:29 "Forever Young" - 3:57 "Really" - 3:17 "See U Later" - 3:18
Eesti Väliskaubanduse Liit

Eesti Väliskaubanduse Liit (lühendatult EVL; varasema nimega Eesti Eksportnõukogu; inglise keeles Estonian Trade Council, lühendatult ETC) on Eesti mittetulundusühing, mille eesmärk on edendada Eesti eksporti. EVL asutati 1992 nime all Eesti Eksportnõukogu. Aastast 1998 kannab EVL nime Eesti Väliskaubanduse Liit. https://web.archive.org/web/20180615152626/http://icc-estonia.ee/old/ee/ (vaadatud 14.06.2018) Eesti Väliskaubanduse Liidu koduleht
Piiriveekogude kaitse ja säästliku kasutamise Eesti-Vene ühiskomisjon

Piiriveekogude kaitse ja säästliku kasutamise Eesti-Vene ühiskomisjon (ka Eesti-Vene piiriveekogude kaitse ja kasutamise ühiskomisjon[viide?]) on Eesti ja Venemaa ühine komisjon, mis tegeleb kahe riigi piiriveekogudega (eelkõige Peipsi-Pihkva järv, Narva jõgi ja Narva veehoidla) seonduvaga. Koostööd tehakse muu hulgas keskkonnaseire andmete vahetamisel, keskkonnaseire meetodite ühtlustamisel, samuti korraldatakse ühiseid teemakohaseid arutelusid. Komisjon moodustati 1997 sõlmitud Eesti-Vene piiriveekogude kaitse ja säästliku kasutamise koostöö kokkuleppe alusel. [[]] https://www.envir.ee/et/piiriveekogude-kaitse-ja-saastliku-kasutamise-eesti-vene-uhiskomisjon (vaadatud 14.06.2018) Komisjonist Keskkonnaministeeriumi kodulehel
Hervé Renard

Hervé Jean-Marie Roger Renard (sündinud 30. septembril 1968 Aix-les-Bains's) on Prantsusmaa jalgpallitreener ja endine mängija. Tema mängija karjäär kestis aastatel 1983–1998. Ta mängis Prantsusmaa klubides AS Cannes (1983–1990), Stade de Vallauris (1991–1997) ja SC Draguignan (1997–1998). Tema mängijapositsioon oli kaitsja. Pärast mängijakarjääri lõppu alustas ta treenerikarjääri. 1999–2001 juhendas ta amatöörklubi SC Draguignan, kus ta karjääri viimased aastad mängis. 2004. aastal juhendas ta Inglismaa tugevuselt neljanda liiga klubi Cambridge United ja seejärel Vietnami kõrgliiga klubi Nam Định. Aastatel 2005–2007 oli ta Prantsusmaa klubi AS Cherbourg peatreener. Aastatel 2008–2010 oli ta Sambia jalgpallikoondise peatreener. 2010. aasta Aafrika rahvaste karikavõistlustel jõudis ta koondisega veerandfinaali, mis oli Sambia parim tulemus turniiril 14 aasta jooksul. Pärast seda oli ta 2010. aasta aprillist oktoobrini Angola koondise peatreener. 2011. aastal oli ta Alžeeria klubi USM Alger peatreener. Juba samal aasta naasis ta Sambia koondise peatreeneri kohale. 2012. aastal võitis ta Sambia koondisega Aafrika rahvaste karikavõistlused. 2013. aasta Aafrika rahvaste karikavõistlustel langeti aga juba alagrupiturniiril. Suurema osa hooajast 2013–2014 oli ta Prantsusmaa kõrgliiga klubi Ligue 1 Sochaux-Montbéliard peatreener. Sochaux-Montbéliard jäi liigas 18. ja langes kõrgliigast välja. 2014. aasta juulis määrati ta Elevandiluuranniku jalgpallikoondise peatreeneriks. 2015. aastal võitis ta koondisega Aafrika rahvaste karikavõistlused. Renard sai sellega esimeseks, kes oli võitnud Aafrika rahvaste karikavõistlused kahe erineva koondisega. 2015. aasta mais määrati ta Prantsusmaa kõrgliiga Lille'i peatreeneriks. Ta vallandati aga juba sama aasta novembris, kuna Lille oli 13 liigamänguga kogunud ainult 13 punkti. 2016. aasta veebruaris asus ta juhendama juba kolmandat Aafrika koondist, saades Maroko jalgpallikoondise peatreeneriks. Ta viis 2017. aasta novembris koondise esimest korda pärast 20 aastast vaheaega maailmameistrivõistlustele. Samal kuul pikendati tema lepingut kuni 2022. aastani. 2019. aasta Aafrika rahvaste karikavõistlustel langes Maroko konkurentsist kaheksandikfinaalis ning Renard astus pärast seda tagasi. 2019. aasta juulis sai Renard Saudi Araabia jalgpallikoondise peatreeneriks. "Herve Renard appointed Ivory Coast boss". BBC Sport. 31.1.2014. Vaadatud 15.6.2018 "Lille part ways with coach Herve Renard after only six months". FOX Sports. Vaadatud 15.6.2018 "Morocco extend Herve Renard's contract until 2022". "Morocco extend Herve Renard's contract until 2022"]. BBC Sport. 21.11.2017. Vaadatud 15.6.2018
Tite

Adenor Leonardo Bacchi (tuntud enam nime all Tite; sündinud 25. mail 1961 Caxias do Sulis) on Brasiilia jalgpallitreener ja endine jalgpallur. 2014. aasta detsembris määrati ta Brasiilia kõrgliiga klubi Sport Club Corinthians Paulista peatreeneriks. 2015. aasta Brasiilia kõrgliiga hooajal tuli Corinthians kõige suurema ülekaaluga Brasiilia meistriks alates praeguse turniiriformaadi sisse seadmisest. 2016. aasta juunis sai ta Brasiilia jalgpallikoondise peatreeneriks. Tema juhendamisel saavutas Brasiilia koondis seitse võitu järjest, millega kvalifitseeruti esimesena koondisena pärast korraldajamaad 2018. aasta maailmameistrivõistlustele. 2018. aasta maailmameistrivõistlustel langes Brasiilia välja veerandfinaalis. 2019. aastal võitis ta Brasiiliaga Copa América, kuid kolm aastat hiljem langeti 2maailmameistrivõistlustel taas välja veerandfinaalis. Pärast 2022. aasta maailmameistrivõistlusi astus Tite Brasiilia koondise peatreeneri kohalt tagasi (ta oli juba sama aasta veebruaris öelnud, et lõpetab koondise juures pärast maailmameistrivõistlusi). 2023. aasta oktoobris asus ta juhendama Brasiilia kõrgliigaklubi Flamengo. Tema leping Flamengoga kehtib kuni 2024. aasta lõpuni. "The wait is over - Meet new Brazil boss Tite - Goal.com". 15.6.2016. Vaadatud 15.6.2018 "World Cup qualifying: Brazil beat Paraguay to seal place in Russia". BBC Sport. 28.3.2017. Vaadatud 29.3.2017 Seif Soliman (9. detsember 2022). "Tite confirms he will leave as Brazil coach following shock World Cup exit to Croatia". Goal.com. "Tite é o novo técnico do Flamengo" (Brasiilia portugali). CR Flamengo. 9. oktoober 2023. Vaadatud 10. oktoobril 2023.
Roodepoort

Roodepoort on linn Lõuna-Aafrika Vabariigis Gautengi provintsis Johannesburgi linnaringkonnas. 1884. aastal leiti piirkonnas kulda ja Roodepoort tekkiski kullakaevandajate asulana. Omavalitsusliku staatuse sai Roodepoort 1903. aastal. Linnaks sai Roodeport 1977. aastal, kui temaga liideti Hamburgi, Florida ja Maraisburgi linnad. Alates 2000. aasta detsembrist ei ole Roodepoort enam iseseisev omavalitsus, vaid kuulub Johannesburgi linnaringkonna koosseisu. Roodepoortis asub Walter Sisulu Riiklik Botaanikaaed. Lõuna-Aafrika Vabariigi 2011. aasta rahvaloenduse andmetel oli Roodepoorti elanikest mustanahalisi aafriklasi 51,42%, valgeid 35,40%, värvilisi 8,23%, India või Aasia päritolu inimesi 4,01% ja teisi 0,94%. Inglise keelt pidas emakeeleks 29,81%, afrikaani keelt 23,97%, suulu keelt 9,02%, tsvana keelt 8,84%, pedi keelt 4,91%, koosa keelt 4,80%, sotho keelt 4,54%, venda keelt 3,92%, tsonga keelt 2,79% ja ndebele keelt 2,52%. Roodepoort & Krugersdorp Info Harcourts Rhino Roodepoort (South Africa) www.crwflags.com The Walter Sisulu National Botanical Gardens sa-venues.com https://census2011.adrianfrith.com/place/798022
Murali Dhar Parashar

Murali Dhar Parashar (sündinud 8. juulil 1961 Ranthambore Fortis Rajasthani osariigis Indias) on India loodusfotograaf ja kunstnik. Tema eestvõttel rajati 1982. aastal Ranthambhore'i kunstikool ja Metsiku Looduse Kaitse Selts. 2003 – Bristolis toimunud metsiku looduse kunstikonkursi "The Wildlife Art Society International 2003" tunnustusauhind 2003 – Fotokonkursi "National Wildlife Photography Award 2003" võitja tööga "Tigress on Crocodile" (vaata võidutööd autori portfoolios [1]) M D Parashar. fineartamerica.com Koduleht Murli Dhar Parashar Facebookis
Stockholmi Eesti Kabaree Teater

Stockholmi Eesti Kabaree Teater oli rootsieestlaste harrastusteater Stockholmis. Kabareeteater asutati 1985. aasta kevadel eesmärgiga pakkuda eesti publikule algupäraseid teatrilavastusi muusikali-kabaree vormis. Stockholmi Eesti Kabaree Teatri mõtte algataja ja lavastuste autor oli Hando Kask, kes esines algul Suune Sepiku varjunime all. "Kohtumine" 1985 mai, OTSE pidustused Stockholmis 1986 märts "Kukerball" Stockholmis 1986 mais Estival Lundis 1987 USA, Lakewood 1987 Kanada, Toronto 1988 detsember, Göteborg, restoran "Kangaroo" 1988 ESTO Austraalias Melbourne'is 1989 Eesti turnee: 16. juuni Tallinn, Harju tänava varietee Tallinn 17. juuni Pärnu, restoran Kuldlõvi 19. juuni Haapsalu, Lääne Kaluri varietee 20. juuni Haapsalu, Lääne Kaluri varietee 21. juuni Tartu, Püssirohukelder 22. juuni Tartu, Püssirohukelder 25. juuni Pärnu, restoran Kuldlõvi 26. juuni Tallinn, Harju tänava varietee Tallinn 27. juuni Tallinn, Harju tänava varietee Tallinn 28. juuni Tallinn, Harju tänava varietee Tallinn "Mingem üles mägedelle" 1989. aasta 18. veebruar – Stockholmis Eesti Vabariigi aastapäeva peoõhtul "Wii-raltiana" 2013 Estival Stockholmis Näitejuht: Hando Kask. Näitlejad, lauljad: Liisa Aus, Mikaela Bolliger, Ann Jürisoo, Mart Jürisoo, Valdo Kask, Katrin Meerits, Avo Mölder, Piia Paljak, Ivo Parik, Leane Parik, Mikko Pulkkinen, Anne-Pii Saare, Jaan Seim, Jüri Seim, Teet Sirotkin, Toomas Tuulse. Tehniline meeskond: Jaan Joandi, Eha Laine Kask, Mango Kask, Taavo Kask, Sirje Kirs, Stellan Särlefalk. Rahvuslik Kontakt toimetus (13.03.2016). "Hando Kask – REL 2015 kultuuripreemia laureaat". Eestlased Rootsis, Rahvuslik Kontakt. "Kabaree "Kohtumine" Göteborgi ja Austraaliasse". Eesti Päevaleht, Estniska Dagbladet. 16.11.1988. "Õnnestunud Estival Stockholmis". Vaba Eesti Sõna. 08.04.2013. Originaali arhiivikoopia seisuga 15.06.2018.
Harry Reidi rahvusvaheline lennujaam

Harry Reidi rahvusvaheline lennujaam (IATA: LAS, ICAO: KLAS, FAA LID: LAS) on peamine rahvusvaheline lennujaam Las Vegases Nevada osariigis Ameerika Ühendriikides. 2017. aastal läbis lennujaam rohkem kui 48,5 miljonit reisijat.
Püstolkuulipildujate loend

Selles loendid on kirjas püstolkuulipildujad. Agram 2000 Bechowiec-1 https://et.wikipedia.org/wiki/Fail:Submachine_gun_Bechowiec.jpg Beretta M1918 Beretta Modelo 38 Beretta OVP Carl Gustav m/45 ehk M45 CZ Scorpion Evo 3 Danuvia 43M Erma EMP FAMAE SAF FAMAE SAF-200 FBP FMK-3 FN P90 FNAB-43 Franchi LF-57 Hafdasa C-4 Halcón M-1943 Halcón ML-57 Halcón ML-63 KGP-9 Labora Fontbernat M-1938 Lmg-Pist 41/44 Lusa M49 Mendoza HM-3 MP 18 MP 40 MP 41 Mors Orinoco II Orița RATMIL Sa vz. 23 Steyr MPi 69 Steyr TMP Spectre M4 Škorpion vz. 61 Zastava Master FLG Tüüp 2 Tüüp 100 Vigneron Villar-Perosa
Boksburg

Boksburg on linn Lõuna-Aafrika Vabariigis Gautengi provintsis Ekurhuleni linnaringkonnas. Boksburg on asutatud 1887. aastal seoses kullakaevanduste rajamisega ümbruskonnas. Linnaõigused sai Boksburg 1903. aastal. Alates 2000. aasta detsembrist ei ole Boksburg enam iseseisev omavalitsus, vaid kuulub Ekurhuleni linnaringkonna koosseisu. Lõuna-Aafrika Vabariigi 2011. aasta rahvaloenduse andmetel oli Boksburgi elanikest mustanahalisi aafriklasi 56,71%, valgeid 28,38%, värvilisi 11,63%, India või Aasia päritolu inimesi 2,47% ja teisi 0,81%. Afrikaani keelt pidas emakeeleks 28,46% inimesi, inglise keelt 18,63%, suulu keelt 14,83%, pedi keelt 9,09%, koosa keelt 8,21%, sotho keelt 7,41%, tsonga keelt 4,25%, tsvana keelt 1,99%, ndebele keelt 1,45%, venda keelt 1,17%, svaasi keelt 1,17%, viipekeelt 0,30% ja teisi keeli 3,03%. Boksburgi linnasilt ja East Randi kaubanduskeskuse sissepääs Sõdades hukkunute mälestussammas Boksburgis Vana postkontorihoone Püha Michaeli ja Kõigi Inglite Kirik Boksburgis About Boksburg www.sa-venues.com Boksburg South African History Online Boksburg (South Africa) CRW Flags https://census2011.adrianfrith.com/place/797010
Randburg

Randburg on linn Lõuna-Aafrika Vabariigis Gautengi provintsis Johannesburgi linnaringkonnas. Randburg sai linnaõigused 1959. aastal. Linn on saanud nime Lõuna-Aafrika Vabariigi rahaühiku randi järgi. Alates 2000. aasta detsembrist ei ole Randburg enam iseseisev omavalitsus, vaid kuulub Johannesburgi linnaringkonda. Lõuna-Aafrika Vabariigi 2011. aasta rahvaloenduse andmetel oli Randburgi elanikest valgeid 45,66%, mustanahalisi aafriklasi 36,78%, värvilisi 8,59%, India või Aasia päritolu inimesi 7,48% ja teisi 1,50%. Inglise keelt pidas emakeeleks 52,04% inimestest, afrikaani keelt 17,65%, suulu keelt 6,60%, tsvana keelt 4,12%, koosa keelt 2,98%, pedi keelt 2,88%, sotho keelt 2,74%, ndebele keelt 2,21%, tsonga keelt 1,62% ja venda keelt 1,46%. Vaade Randburgile õhust Beverly Gardensi linnaosa Randburgis Damelini kolledž History of Randburg amethyst.co.za Randburg (South Africa) www.crwflags.com https://census2011.adrianfrith.com/place/798016